Document ID: 32005D0657

32005D0657
L 241/64
SLUŽBENI LIST EUROPSKE UNIJE
ODLUKA KOMISIJE
od 15. rujna 2005.
o izmjeni Dodatka B Prilogu IX. Aktu o pristupanju iz 2003. u vezi s određenim objektima u sektorima mesa, mlijeka i ribe u Litvi
(priopćena pod brojem dokumenta C(2005) 3441)
(Tekst značajan za EGP)
(2005/657/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog IX. poglavlje 5. odjeljak B pododjeljak I. stavak (d),
budući da:
(1)
Litvi su odobrena prijelazna razdoblja za određene objekte koji se navode u Dodatku B Prilogu IX. Aktu o pristupanju iz 2003.
(2)
Dodatak B Prilogu IX. Aktu o pristupanju izmijenjen je odlukama Komisije 2004/472/EZ (1), 2004/473/EZ (2) i 2005/421/EZ (3).
(3)
U skladu sa službenom izjavom litavskih nadležnih vlasti, u nekim je objektima u sektorima mesa, mlijeka i ribe završen postupak unapređivanja te su sada ista potpuno usklađena sa zakonodavstvom Zajednice. Određeni su objekti prestali poslovati. Takve objekte prema tome treba brisati s popisa objekata u tranziciji.
(4)
U ograničenom broju postrojenja uloženi su znatni napori za usklađivanje sa strukturalnim zahtjevima utvrđenim zakonodavstvom Zajednice. Međutim, ova postrojenja zbog iznimnih tehničkih ograničenja ne mogu završiti postupak unapređenja u utvrđenom vremenskom roku te je stoga opravdano dati im više vremena za okončavanje postupka unapređenja.
(5)
U skladu s tim treba izmijeniti Dodatak B Prilogu IX. Aktu o pristupanju iz 2003. Radi jasnoće ga je potrebno zamijeniti.
(6)
Stalni odbor za prehrambeni lanac i zdravlje životinja obaviješten je o mjerama utvrđenim u ovoj Odluci,
DONIJELA JE OVU ODLUKU:
Članak 1.
Dodatak B Prilogu IX. Aktu o pristupanju iz 2003. mijenja se tekstom iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 15. rujna 2005.

Labels: 17
0
6
18
15